Zaži deň na UCM
2025-11-18 08:30 - 16:00 (Europe/Bratislava) | V Jame 3, V jame 3, Trnava, Slovakia, 91701, Slovakia (Slovak Republic)
Premýšľaš, kam po strednej škole? Chceš zistiť, ako to naozaj vyzerá na univerzite, spoznať študentov, vyučujúcich a atmosféru vysokoškolského života? Príď 18. novembra na Zaži deň na UCM a objav, čo ti môže ponúknuť Inštitút manažmentu UCM v Trnave!
Čo ťa čaká?
Na inštitúte ťa privítame v príjemnej a otvorenej atmosfére. Dozvieš sa viac o našich študijných programoch, o možnostiach praxe, stáží aj o tom, ako sa uplatniť po skončení štúdia. Ukážeme ti priestory, kde prebieha výučba, ale aj zákulisie študentského života. Budeš môcť nahliadnuť aj do reálnej výučby a vidieť, ako prebiehajú skutočné prednášky a semináre. Môžeš sa porozprávať so študentmi a vyučujúcimi, ktorí ti radi odpovedia na všetky otázky, a zistiť, čím sa Inštitút manažmentu odlišuje od iných vysokých škôl.
Získaš reálny pohľad na to, ako vyzerá moderné vzdelávanie zamerané na prax, inováciu a rozvoj manažérskeho myslenia.
Kedy a kde?
🗓 18. november 2025⏰ 8:30 – 16:00 hod.📍 V Jame 3, 917 01 Trnava
Počas dňa môžeš navštíviť aj ostatné fakulty UCM – Fakultu masmediálnej komunikácie, Filozofickú fakultu, Fakultu sociálnych vied, Fakultu prírodných vied, či Fakultu zdravotníckych vied v Piešťanoch.
Kapacita vstupov je obmedzená, preto si nezabudni včas rezervovať miesto na presný čas.
👉 Prihlás sa na podujatie tu

Jedz lokálne, mysli globálne
2025-11-24 11:30 - 14:00 | V Jame 3, V jame 3, Trnava, Slovakia, 91701, Slovakia (Slovak Republic)
Pozývame vás na chutné stretnutie plné lokálnych výrobkov a remeselného pečiva 🥖🧀. Zastavte sa na malé dobroty a chvíľu pohody 🍞😊. Spoločne ochutnáme, ako môže lokálna spolupráca obohatiť náš každodenný život 🌿🤝.

📅 24. november 2025🕑 11.30 hod.
📍 V Jame 3, 917 01 Trnava
Tešíme sa na vás! 🎉

Sladká siesta
2025-11-25 11:30 - 14:00 | V Jame 3, V jame 3, Trnava, Slovakia, 91701, Slovakia (Slovak Republic)
Pozývame ťa na príjemné sladké popoludnie plné koláčikov, dobrej nálady a malej pauzy od povinností 🍰☕. Príď si osladiť deň, posedieť si a vychutnať si chvíľu pohody ✨😊.

📅 25. november 2025🕑 11.30 hod.
📍 V Jame 3, 917 01 Trnava

Tešíme sa na vás! 🎉

Sladké DUO
2025-12-01 09:30 - 12:00 | V Jame 3, V jame 3, Trnava, Slovakia, 91701, Slovakia (Slovak Republic)
Pozývame vás na voňavé ráno plné čokolády a sladkých dobrôt 🍫☕. Príďte ochutnať špeciality od JANEK a vláčne maškrty z trnavskej Bábovky. Čaká vás príjemná atmosféra a sladký začiatok dňa ✨😊.

📅 1. december 2025🕑 9.30 hod.📍 V Jame 3, 917 01 Trnava

Tešíme sa na vás! 🎉

Skúškové obdobie
2026-01-05 08:00 - 2026-02-07 23:30 | Sídlo Inštitútu manažmentu, Hajdóczyho č. 1, Trnava, Slovakia, 91701, Slovakia (Slovak Republic)
Počas tohto obdobia bude prebiehať pre nekončiacich študentov IM UCM skúškové obdobie z predmetov zimného semestra.

Zákulisie Piešťanských kúpeľov z pohľadu vedenia
2026-01-29 12:00 - 13:30 | Malá Aula UCM, Bučianska 4, Trnava, 917 01
Ako vyzerá fungovanie Piešťanských kúpeľov v každodennej realite? Aké rozhodnutia stoja za marketingom, prevádzkou a riadením jednej z najznámejších kúpeľných inštitúcií na Slovensku? Odpovede ponúkne diskusia „Zákulisie Piešťanských kúpeľov z pohľadu vedenia“, ktorá prinesie pohľad na kúpele priamo z manažérskej praxe.
Diskusia sa zameria na marketing, prevádzku a riadenie v praxi a otvorí tému každodenných rozhodnutí, ktoré formujú chod kúpeľov aj kvalitu poskytovaných služieb. Účastníci získajú autentický pohľad „zvnútra“ a možnosť nahliadnuť do fungovania organizácie s dlhoročnou tradíciou v oblasti turizmu.
Diskusie sa zúčastnia zástupcovia vedenia Piešťanských kúpeľov – Eva Wolleková, obchodná a marketingová riaditeľka, Marek Koumal, prevádzkový riaditeľ, a Silvia Šimonová, personálna riaditeľka – ktorí prinesú svoje skúsenosti z praxe a pohľad na riadenie organizácie z rôznych perspektív.
Podujatie je určené pre každého, kto sa zaujíma o manažment, služby, či cestovný ruch. Súčasťou bude aj priestor na otázky a otvorenú diskusiu s hosťami.
Kedy? 29. január 2026 o 12:00 hod.
Kde? Malá aula UCM (BA.2), Bučianska 4, 917 01 Trnava
Vstup voľný | Drobné občerstvenie

DOD IM 2026 – Vysokoškolákom na skúšku
2026-02-11 10:00 - 14:00 | V Jame 3, V jame 3, Trnava, Slovakia, 91701, Slovakia (Slovak Republic)
Vybrať si správnu vysokú školu a konkrétny študijný program môže byť často náročné, najmä ak sa musíte spoliehať iba na informácie z webových stránok alebo reklamných materiálov. Prečo si však neprísť osobne zažiť, ako vyzerá bežný deň vysokoškoláka u nás? Zistíte, čomu sa venujeme na prednáškach a najmä sa na vlastné oči presvedčíte, že to u nás rozhodne nie je nudné.
Zastavte sa u nás v stredu 11. februára 2026 od 10:00 do 14:00 hod. v rámci DOD IM – Vysokoškolákom na skúšku. Zažite s nami výnimočný deň plný objavovania, zábavy a príležitostí, počas ktorého spoznáte všetky stránky študentského života na našom inštitúte.
Je len na Vás a Vašich časových možnostiach, koľkých aktivít sa u nás zúčastníte.
Čo Vás čaká:

Bezplatné občerstvenie vo forme kávy a ďalších pochúťok priamo od našich študentov.
Informácie o študijnom programe: spoznajte bližšie študijný program Manažment v turizme a hotelierstve, ktorý ponúkame a zistite viac o štruktúre a možnostiach pre váš vzdelávací rast.
Rozhovory so študentmi a pedagógmi: získajte cenné pohľady z prvej ruky od našich študentov a stretnite sa s našimi pedagógmi, ktorí Vám radi poradia a odpovedia na Vaše otázky.
Otvorené prednášky: okrem toho budete mať príležitosť zúčastniť sa skúšobnej prednášky, aby ste mohli zažiť atmosféru v našich učebniach.

Deň otvorených dverí IM je príležitosťou pre Vás, aby ste objavili svoje možnosti a zistili, ako by ste sa mohli stať súčasťou našej dynamickej a vzájomne sa podporujúcej akademickej komunity.
Harmonogram prednášok: Už čoskoro!
Adresa:
Univerzita sv. Cyrila a Metoda v Trnave
Inštitút manažmentu
V Jame 3 (3. poschodie)
917 01 Trnava
e-mailová adresa: im@ucm.sk

,,Za bránami univerzity" Vol. 5
2026-03-17 14:30 - 15:30 | Aula UCM, Bučianska ulica 4/A, Trnava, Slovensko, 91701, Slovenská republika
Univerzita je viac než len miesto plné učební, prednášok a skúšok. Je to svet, kde sa formujú myšlienky, inšpirácie a tvorí sa budúcnosť ✨ No čo sa deje, keď sa brána univerzity zatvorí? 🚪🤔
V piatej časti podujatia predstavíme osobu, ktorá sa pohybuje v akademickom priestore viac ako 20 rokov. Tentokrát sa s vami pani prorektorka UCM v Trnave, doc. Andrea Čajková podelí nielen o svoj profesijný príbeh 📖, ale aj o momenty, ktoré zostávajú skryté pred očami študentov 👀.
📢 Príďte sa zapojiť do otvorenej diskusie, kde budete mať priestor na otázky❓ a možnosť nahliadnuť za oponu akademického života 🧠🎤. Podujatie je určené pre všetkých študentov a zamestnancov UCM, ktorí chcú spoznať svojich pedagógov a kolegov z iného uhla pohľadu 👥.
📅 Dátum: 17.3.2026
🕑 Čas: 14:30 hod.
📍 Miesto: Aula UCM, Bučianska 4, 917 01 Trnava
🍪☕ Občerstvenie pri vstupe zdarma – pretože pozitívne myšlienky idú ruka v ruke s dobrým jedlom 😄

The off route - Milan Bez Mapy
2026-03-24 14:30 - 15:30 | Aula UCM, Bučianska ulica 4/A, Trnava, Slovensko, 91701, Slovenská republika
V čase, keď si väčšinu ciest plánujeme do posledného detailu, prichádza Milan Bez Mapy s iným prístupom. Ukazuje, že tie najcennejšie zážitky vznikajú spontánne. Slovenský cestovateľ a tvorca obsahu, vlastným menom Milan Bardún, už viac než desať rokov inšpiruje tisíce ľudí svojimi autentickými príbehmi z rôznych kútov sveta a dokazuje, že cestovanie nie je len o miestach, ale najmä o ľuďoch, skúsenostiach a otvorenosti voči neznámemu.
Počas diskusie sa dozviete viac o jeho cestách mimo turistických trás, zákulisí tvorby cestovateľského obsahu aj o tom, prečo sa niekedy oplatí odložiť mapu a nechať sa viesť zvedavosťou. Súčasťou podujatia budú aj osobné príbehy, praktické skúsenosti a priestor na diskusiu.
🗓️ 24. apríla 2026🕒 14:30 hod.📍 Aula UCM, Bučianska 4, Trnava
Viac informácií

tušIM - kvíz
2026-04-21 18:30 - 20:00 | ChillPoint, Suchovská 3188/12,, Trnava, Slovensko, 917 01, Slovakia (Slovak Republic)
Otestuj svoje vedomosti, zasúťaž si a zaži večer plný zábavy na cestovateľskom kvíze tušIM! 🌍✈️ Pripravili sme pre teba tri tematické kolá zamerané na solo traveling, low-cost cestovanie a zážitkové dobrodružstvá.
📅 21. apríla o 18:30 hod.📍 Chill Point, Trnava
Zostav tím (max. 5 členov) a zapoj sa do súťaže o zaujímavé ceny. Počet miest je obmedzený, preto sa nezabudni vopred registrovať cez QR kód alebo formulár: Registrácia!
Zober kamarátov, spolužiakov či kolegov a príď si užiť skvelú atmosféru plnú cestovania a zábavy. Tešíme sa na vás! 🙌💜
